পাহাড়ি কালা বাটা

পাহাড়ি কালা বাটা (বৈজ্ঞানিক নাম: Crossocheilus latius) () হচ্ছে Cyprinidae পরিবারের Crossocheilus গণের একটি স্বাদুপানির মাছ।

বর্ণনা
এ প্রজাতির মাছের দেহ লম্বা, অঙ্কীয় দেশ মাথা থেকে শ্রোণী পাখনা পর্যন্ত প্রায় সোজা। মাথার উপরের অংশ চাপা, তুন্ড ডিম্বাকার। এ মাছ ১২.৫ সেমি লম্বা হয়। এরা শৈবাল, জলজ উদ্ভিদ খায়। মাথার উপরিভাগ চাপা, তুণ্ড ডিম্বাকার ও ভোঁতা। তুণ্ডের প্রান্ত সিলিয়া বিশিষ্ট যা থেকে এই মাছের গণ এর নামটি দেয়া হয়েছে।

আবাস্থল
বাংলাদেশের বিভিন্ন জলপ্রবাহ ও নদীতে এরা বাস করে। এদেরকে নদী, খাল, বিল, হাওর, বাঁওড় এবং প্লাবিত ধান এবং পাট ক্ষেতে সহজেই দেখতে পাওয়া যায়। অল্প স্রোত বিশিষ্ট বা স্থির পানির জলাশয়ে বড় বড় ঝাঁক বেঁধে চলতে দেখা যায়। দিনে এরা জলাশয়ের তলদেশে থাকতে পছন্দ করে কিন্তু রাত্রে প্রায়ই উপরিতলে ভেসে বেড়ায়।

খাদ্যাভ্যাস 
প্রকৃতিতে এরা জলাশয়ের তলদেশ ও উপরিভাগ উভয় স্তর থেকেই খাবার গ্রহণ করে থাকে। এরা মূলত জলাশয়ের তলদেশের শৈবাল ও উদ্ভিদ খেয়ে থাকে। জলাশয়ের পাথুরে তলদেশে বাস করায় সহজেই শিকারি প্রাণীর হাত থেকে নিজেদের রক্ষা করতে পারে

বিস্তৃতি
বাংলাদেশ, ভারত, নেপাল, মায়ানমার, থাইল্যান্ড, মালয়েশিয়া, ইন্দোনেশিয়া ও চীনে এ মাছ পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।

অর্থনৈতিক গুরুত্ব
বাংলাদেশে একক প্রজাতি হিসেবে এই মাছের উৎপাদন তথ্য পাওয়া যায় না। অন্যান্য মাছের সাথে কদাচিৎ ধরা পড়ে। তৃণভোজী মাছ হওয়ায় রুই জাতীয় মাছের সাথে চাষ করা যেতে পারে।

 আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:স্বাদু পানির মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:নেপালের মাছ
বিষয়শ্রেণী:মিয়ানমারের মাছ
বিষয়শ্রেণী:থাইল্যান্ডের মাছ
বিষয়শ্রেণী:মালয়েশিয়ার মাছ
বিষয়শ্রেণী:ইন্দোনেশিয়ার মাছ
বিষয়শ্রেণী:চীনের মাছ